
DE L'WICOME ET DEL SERPENT.*) 



Mout par est fals cil ki s'entent, 
Qui le bien voit et [le] mal prent, 
Trestout premiers doit au bien (en)tendre, 
Et puis as autres faire entendre 

5 Aucun bien, se ses cuers li laisse. 
Or vous ai mis tel cien en laisse 
4Jue ie lairai coure par cans. 
II n'est nus hom tant soit viuans, 
Se ceste oueure vient esscouter, 

10 Que moult ne doie redouter 
Le diauble, qui nos iustice 
Par le pechie de couuoitise. 
Or vos vuel commencier .i. conte 
JDe couuoitise qui sourmonte 

15 Trestout le mont a .i. seul mot, 
Elle est par tout si a hauot, 
Que cascuns en a tel plente, 
Qu'ele a tout le mont aueule. 
Iaadis .i. preudom estoit 

20 En a. cemin, et si erroit 
Deuant lui coisi vne bieste 



Hideuse de cors et de tieste, 
Et sour toute riens felenesse, 
Et si estoit si larenesse, 

25 Que n'est nus hom qui tant seuist, 
Qui de li garder se peuist. 
E mi le front estoit cornue 
D'une corne si tres ague, 
Qui[l] n'est arme qui le tenist 

30 Pour tant c'a plain cop l'atainsist. 
Quant li preudom le vit venir, 
Enfuies tornue par air, 
Que paour fa] que ne l'ataigne, 
Fuiant vint a vne montaigne, 

35 Dont moult est haute la falise. 
Or ne set il mais, en quel guise 
II se puisse garir el monde, 
Car la valee est si parfonde 
Et si hideuse entre .n. mons, 

40 Que nus ne puet veir au fons. 
En cele liv qui si est hideus, 
A vn serpent si mieruilleus, 



*) Tire du manuscrit n° 7986 de la bibliotheque imperiale de Paris. Ce beau manuscrit du XIII s 
sieele, ecrit sur parchemin, contient 

1° Histoire de l'ancien et du nouveau testament en vers francais par Hermant. 

2° Plusieurs miracles de Notre Dame, extraits de ceux de Gautier de Coinsy. 

3° Le dit de l'unicorne et du serpent. 

4" Vie de Ste. Thais. 

5° Vie de Ste. Marguerite. 

6° Le pater noster en vers par Silvestre, pour la fille de Mathieu, comte de Boulogne. 

7° Vie de St. Alexis. 

8° Le viex de Cologne. 

v. 16. Roquefort, glosaaire de la langue romaine: havon, havot: mesuve de grain, en Flant're ; en 
bas lat. havotus. 



Que tout le mont vuelt engloutir 
E la gent destruire et hounir. 

45 Adies a la geule baee, 
Si iete vne si grant fumee 
Et si orible et si pusnaise 
Et si puant et si mauuaisse, 
Qu'il n'est nus hom pourqu'il le voie, 

50 Que de paour morir ne doie. "* 

Or est cil en trop grant peril, 

i 
Car de .n. pars voit son e'scil, 

II voit ep el fons contreual 

Le sierpent hideus et mortal, 

55 Le fu et le flame meslee 
E le peril de la fumee, 
Qui auant aler ne li laisse: 
La bieste pas ne le repaisse, 
Que pour ocire adies le cace. 

60 Or ne set il comment il face: 
S'il atent la bieste, il est mors, 
Et se li sierpens l'auoit mors, 
Iamais iour garis n'en seroit. 
E[s]vous celui en grant destroit, 

65 Ne set le quel prendre a son cors , 
Car s'il remaint cois , il est mors. 

II vit deuant lui el pendant 
De la falise haute et grant 
. I . arbre grant et bien ramu , 

70 Et quant li preudom la veu , 
Lors pense, que sus montera 
Et sa vie respitera. 
A l'arbre vint isnielemenf, 
A ses .ii. mains l'aert et prent, 

75 Puis monte amont par mi les rains, 
Tant qu'il vint sus a daerains. 
Illuec s'asist sour vne brance, 
De lui sauuer en grant balance, 
Car la bieste moult le dehaite, 

80 Qui sour la falise l'agaite. 
Viers lui sa corne a tornue[e] , 
Plus trencant et plus afdee 
C'onques ne vit nus hom rasoir. 
Ce dist l'escriture pour voir. 



Ms: v. il Viers lui a sa corne tornue 



85 C'ainc faus ne fu si esmoulue 

Ne nule alesne si ague. 

Et voit la desous le serpent, 

Qui vuelt mangier toute la gent, 

Et le fu et le flame espris, 
90 Dont ses cuers est si entrepris, 

De paour a le cuer esmarbre. 

Lors a garde au pie de l'arbre 

Si a coisi .ii. biesteletes, 

Qui manguent les racinetes, 
95 De l'arbre mengoient a force 

Le cuer et le fust et l'escorce. 

Si ne sunt pas d'une samblance , 

Car l'une est noire ej; l'autre est blance, 

Ne nuit ne iour onqiies ne finent, 
100 L'arbre manguent et afinent. 

Elles ne finent nuit ne iour. 

Esvous celui en grant dolour: 

,,Las"! fait il, „que porai ge faire? 

,,Or ne sai ie, de quel part traire, 
105 „Car ne cuit pas que de cuer maint 

„Cis satanas qui la ius maint. 

„Les .ii. biesteletes m'afolent, 

,,Quiconque i'ai de bien me tolent, 

„Car cil arbres partans cera, 
110 „Et cis serpens m'engloutira. 

,,Cele bieste cornue el front, 

„Qui de mal faire me semont, 

„M'ocira, ie le sai de voir: 

„Autre garant n'em puis auoir. 
115 ,,Quel part que voise, perdus sui, 

„Ains mains nus hom n'ot tel anui"! 
Acou qu'il ert en tele efrance, 

Vit deuant lui en vne brance 

Trois gouteletes de miel pendre. 
120 II les aert, si les va prendre. 

Les .in. goutes de miel manga 

Et puis vne autre regarda; 

Si en vit .vi. goutes nouieles, 

Qui estoient asses plus bieles, 
125 Que celes ne furent deuant. 

Lors en vit par tout l'arbre tant, 

Que ce n'est se mieruelle non, 

Del miel i a a grant fuison. 



Par le miel qu'il a goulouse, 

130 A tout seu torment oublie, 
Ne li souuient mais de male aise, 
Tout a entroblie pour Faise, 
Le destruxion qui 1'atent 
De Funicorne et don sierpent; 

135 Ne de nul mal ne li souient, 
A la docour del rru'el se tient. 

E, las, dolans, pour coi lai fait, 
Quant a si grant dolour le trait? 
Car les .11. biestes ne seiornent, 

140 Qui son arbre a noient li tornent. 
Tant Font mene et tant rongie, 
Que Farbre ont si damagie, 
Que nuit ne iour onques ne finent, 
L'arbre manguent et afinent. 

145 La bieste cornue voit bien, 
Que li arbres ne vaut mais rien. 
Encontre vint abondissant, 
II va ia tous amenuisant, 
De plains eslais si abandone, 

150 De sa corne tel cop li doune, 
Que l'arbre fait aval cair. 
Or ne se puet cil soustenir, 
Que il ne soit ceiis au fons , 
El val qui'st hideus et parfons, 

155 Or est ceiis aual el gouffre, 
V il toutes les dolours souffre. 

Or est il drois que ie vous die, 
Que cele bieste senefie, 
Qui est cornue enmi le front. 

160 Cou est la mors qui nos confont, 
Qui nuit et iour nos est si pries 
Et si nos gaite, si adies, 
Que n'est nus bom qui tant seuist, 
Qui de li garder se peuist. 

165 Felenesse est et mal querans, 
Elle prent tout, vilains et frans. 
Si vient ausi com me li lere, 
Elle emble le fil et la mere, 
Le pere au fil, le fil a 1'ome, 

170 Elle prent tout: cou est la soume. 



Elle fait si plenier son conte 
Qu'ele n'espargne roi ne conte, 
Arceuesque ne cle[r]c ne priestre: 
El monde n'a plus felon maistre. 

175 Et cil ki plus le bieste fuit, 
Ce sont home et feme, tuit 
Nous qui en ce siecle soumes , 
Qui volentiers la mort fuiomes , 
Se nos le sauiemes de cha, 

180 Volentiers iriemes de la: 
II n'est nus bom qui le veist, 
Qui volentiers a ele fuist. 

Et de l'arbre et de la falise 
Vous dirai toute In deuise, 

185 V li preudom a garant vient, 
C'est la vie qui nos soustient. 
Cascuns se tient tant com il puet, 
Et quant partir nos en estuet, 
Voirs est que moult envis laissons 

190 Et nos cieres et nos maisons. 
Et quant ce vient au departir, 
Que Farme doit dou cors partir, 
Qu'il samble a cascun sans delu 
Qu'il n'ait c'un [tout] petit vescu. 

195 Or vous vuel iou la raison rendre 
Et par exemple fa[i]re entendre, 
Que les .11. biestes senefient, 
Qui l'arbre manguent et afinent.*) 
Cou est li nuis et s'est li iours 

200 Qui no vie met en decours. 
Ier fu plus longe nostre vie, 
Qu'ele n'est [ans], ne doutes mie, 
Et hui plus longe que demain: 
Ensi croions au daerain. 

205 L'autrier desirames noel, 
Quaressme, paskes autretel, 
Apries pentecoste en este, 



Ms. : v. 160 confons 



Le ins. porte: 

Qui larbre manguent et afinent 
Qui est cornue enmi le front 
Cou est la mors qui nos semont 
Qui nuit et iour nos est si pries 
Qui no vie met en decours 
Cou est li nuis et sest li iours. 
Mais voyez vv. 159 — 161. 



Et apries c'on ait messonne, 
Fieste Toussains et St. Martin : 

210 Ensi trait cascuns a sa fin. 
Li iours et li nuis nos acorcent, 
Ensi nos vies nos aprocent. 
Quant li iours et la nuis oscure 
On tant este en no pasture, 

215 Qu'il ont no vie pasturee 
~Et a noient l'ont amenee , 
Lors vient la mors qui ne se faint, 
De sa corne si nos espaint, 
Si durement viers s'acointe, 

220 Qu'ele iete mais le plus cointe. 
Or vous vuel dire sans meslee, 
Que senefle la valee , 
Qui tant est laide et anieuse, 
Orde , puant et perilleuse. 

225 Cou est infiers, v li maus keule 
Et li serpens a le grant geule, 
Qui tous iours bee a nous decoiure 
Si nos deuos bien apercoiu(r)e. 
Tant con nous auons poeste 

230 De nos conduire a sauuete, 
Doit cascuns faire son agait, 
Car se nos somes la ius trait, 
Jamais iour issir n'em porons, 
Mais tous iours en viuant morons 

235 Ausi com cil qui gist el fu * * * 
Or est il drois que vous sacies 
Del miel, dont l'arbre fu carcies: 
Or vous en vuel le sens descrire, 
Qu'il senefie et qu'il vieut dire. 

240 Li miex qui ens en l'arbre abonde, 
Ce sont li faus delit del monde, 
Li biel boire, li biel mangier, 
Li biel viestir, li biel caucier, 
Les grans reubes, li palefroi, 

245 Les richeces et li orfroi, 
Et li lorain et li cembiel, 
Et li lieure et li osiel. 



Les grans dames et li bourgois 
Et li vilain et li courtois 

250 Sont si a tel delit torne, 
Que tout en ont dieu adosse. 
Nus ne quiert mais fors ses solas, 
Et s'aucuns tient entre ses bras 
S'amie, soit puciele v dame, 

255 Pour eel deduit oipblie Farme. 
E las, com poure couuoitise, 
Qui si tost est a noient mise. 
Or esgardes par tout le mont 
Tous les plus rices ki i sont, 

260 Comme lour ioie tos lour faut, 
Si tost com(e)li mor les asaut. 
Viers la mort n'a mestr[i]e proece, 
Biautes ne force ne largece , 
Sens de prouoire ne d'abe, 

265 Que n'est nus sage clerc letre, 
Que tost ne voist par mi la mort. 

[ ~ 1 

Viers lui ne vaut escus ne lance, 

Dras, rides ne coueeniance. 

Que feront done cil baceler, 

270 Qui ne finent de pourpenser 
D'iaus cointement aparillier, 
Lors dras font crecer et ploier 
Et lors sollers font detrancier, 
Dras fileter et en voisier? 

275 Cil ont del faus miel tant mengie, 
Que ia en sont tout engignie 
Et les dames et les pucieles , 
Qui sont or sour lour gauieles, 
Qui souuent sont encoulourees 

280 Et afublees f auroet f f 
Cascune tout son poour met 



dans le ms. v. 226 se lit d'abord, puis v. 225. 
v. 234 : ids. inoront. 

v. 235 : On voit par la rime que plusieurs vers sont 
-omis. 



v. 265 ms. Qe de nul. 

v. 273 Roquefort gloss. : detranches: soldiers (tune 
longueur extraordinaire, qui furent long- 
temps de mode, surtout dans le XIIII" sieele. 
Plus la qualite de celui qui les portoit etoit 
e'minente , et plus les souliers etoient longs. 
Ceux d'un prince avoient deux pieds, et ceux 
d'un chevalier un pied et demi. C'est sans 
doute de la quest venu le proverbe: II est sur 
un grand pied dans le monde. 



En lui acesmer cointement, 

N'est pas pour diev, mais pour la gent. 

Quant elles sont aparillies, 
285 Estroit viestues et caucies, 

Si vont deuant lor huis seoir, 

Pour cou c'on les puist miex veoir: 

Celle qui plus est bielc et Manse , 

Fait volentiers de lui mostrance. 
29.0 Tele samble estre sauereuse, 

Qui a le car laide et hideuse: 

Qui toute nue le veroit, 

Sacies que petit l'ameroit. 

Les reubes les font auenans. 
295 Lors ont les grailles si tendans, 

C'a paines pueent lors bras tendre: 

Tous cis orgieus venra a cendre. 

Geste vie trespassera, 

Elle ne uaut riens ne vaura; 
300 Car se ceste vie durast, 

II fust bien raisons c'on Famast. 

Mais pour cou qu'ele puet falir, 



Le doit tous li monde hair, 
Et la vie del ciel amer, 

305 V il n'ot onques puint d'amer, 
Qui tous iours sans fin durera, 
Tant comme damediex sera, 
Qui sans fin, sans commencement 
Fu e sera tout yraiement. 

310 Et cil ki pour les faus delis 
Seront el fuc d'infier galis, 
Jamais iour issir n'em poront, 
Mais tous iours en viuant moront, 
Ausi com cil qui le miel prist, 

315 Qui en si grant dolour engist. 
Or proions diev le glorious , 
Que il mete tel sens en nous, 
Que nos puissiemes adosser 
Les faus delis et oublie[r] , 

320 Que a infier nos vuelent traire. 
Et diex nos laist tele oeure faire , 
Que tous nos mete a garison 
Et duinst vraie confession! 



